Agathias

Agathias Myrinaeus, nonnumquam Scholasticus agnominatus (Graece ; Myrinae natus anno circiter 532,"c. A.D. 532":  p. 1 mortuus inter annos 579 et 582)De morte:  p. 10 fuit poeta et rerum gestarum scriptor Byzantinus, amicus Pauli Silentiarii.Paulus Silentiarius et Agathias in Anthologia Palatina 5.292-293 necnon alibi

Filius fuit Memnonii rhetoris Pericleaeque qui Constantinopoli mortua erit dum Agathias annum aetatis tritum agebat.Agathias in Anthologia Palatina 7.552 Ipse Myrinae et Constantinopoli educatus, Alexandriae eruditus est: hac in urbe terrae motus anni 551, quo Berytus fere deletus est, observavit.Agathias, Historiae 2.15-16 Eodem fere anno Constantinopolim rursus petivit ubi iuribus studuit. Ibidem advocatus laborabatAgathias, Historiae 3.1 dum opera litteraria et historica scripsit.

Libros poëticos novem "mythis eroticis fartos", atque nobis omnino deperditos, admodum iuvenis composuit et sub titulo Daphniacorum edidit.Agathias, Historiae praefatio 7; Agathias in Anthologia Palatina 6.80

Opere titulo Cyclo, scilicet anthologia poetica contemporanea septem in tomis collecta, inter primos fuit, qui florilegia Graeca confecerint. In qua collecta sunt propria poemata epigrammatave plus quam centum, insuper scripta amicorum coaevorumque, Pauli Silentiarii, Macedonii consulis, Damocharidis, Ioannis Barbucalli, Iuliani Aegyptii, aliorum: quibus addi debent "scholastici" plures, Arabius, Eratosthenes, Leontius, Theaetetus, Nilus, insuper "referendarius" Irenaeus, "antecessor" Iulianus, "domesticus" Rufinus.;  pp. 5-9, 12-29 Cyclus per se deperditur sed plurima epigrammata ibi collecta in Anthologia Palatina servantur una cum praefatione metrica ab ipso Agathia scripta.Agathias, Historiae praefatio 8; Agathias in Anthologia Palatina 4.3

Conservantur etiam Historiae in quinque libros divisae, quibus, non sine sapore sed lingua nimium tumida res annorum inter 552 et 558 tradidit, Procopium secutus.Agathias, Historiae praefatio 22 Menander Protector vicissim opus Agathiae continuavit.

Agathiae Historias edidit Bonnae anno 1828 Bartholdus Georgius Niebuhr in Corpus scriptorum historiae Byzantinae et Lipsiae anno 1871 Dindorfius in tomo altero collectanei Historici Graeci minores.

 Opera 
 annis 550 : Daphniaca (opus poëticum deperditum)
 annis fere 567/568 : Epigrammata; Cyclus epigrammatum a se aliisque compositorum
 usque in 579 : Historiae

 Notae 

 Bibliographia 
 Barry Baldwin, "Agathias" in Oxford dictionary of Byzantium vol. 1 (Novi Eboraci: Oxford University Press, 1991) pp. 35-36


 M.-L. Chaumont, "Agathias" (1984/2011) in Encyclopaedia Iranica Online
 Maria Elisabetta Colonna, Gli storici Bizantini dal IV al XV secolo (Napoli: Armanni, 1956) pp. 3-5
 M. Ites, "Zur Bewertung des Agathias" in Byzantinische Zeitschrift vol. 26 (1926) pp. 273-285
 Begoña Ortega Villaro, "Some characteristics of the works of Agathias: morality and satire" in Acta antiquitatis Hungariae vol. 50 (2010) pp. 267-287

Nexus externi

Res bibliographica apud Vicifontem Theodiscum
Textus operum valde imperfectus in Augustana bibliotheca
Vikifontaro

Categoria:Auctores Graeci mediaevales
Categoria:Historici Byzantini
Categoria:Poetae Anthologiae Graecae
Categoria:Poetae Graeci
Categoria:Scriptores Constantinopoleos